The Last Shadow Puppets

The Last Shadow Puppets — Aleks Törner (Arctic Monkeys), Mayls Keyn (The Rascals), Ceyms Ford (Simian Mobile Disco) və Zak Dauesdən (Mini Mansions) ibarət ingilis superqrupu. Qrup 2008-ci ildə "The Age of the Understatement" adlı debüt albomunu buraxıb. Onlar 2016-cı ildə uzun bir fasilədən sonra geri qayıdaraq ikinci albomları olan "Everything You've Come to Expect"-i yayımlayıblar.

 Tarixi 

 Yaranması 
2007-ci ilin avqustunda NME jurnalı, Arctic Monkeys-in müğənnisi Aleks Törner və o zamanlar yeni yaradılmış The Rascals qrupunun müğənnisi Mayls Keynin, Simian Mobile Disco qrupunun keçmiş üzvü Ceyms Fordla albom yazdıqlarını bildirdi. Keyn əvvəlki qrupu Little Flames ilə Arctic Monkeys-in canlı çıxışlarına dəstək olarkən Aleks Törner ilə tanış olmuşdu.Arctic Monkeys interviewed by Tom Doyle, Mojo, may 2007, p. 96 Onların əməkdaşlığı Arctic Monkeys layihəsində genişlənmişdir, qrupun ikinci albomu Favorite Worst Nightmare-dəki "505" və b-tərəfləri "Fluorescent Adolescent" "The Bakery" və "Plastic Tramp" Keynin gitara dəstəyi ilə ərsəyə gəlib. Keyn həmçinin 2007-ci ildə Arctic Monkeys-in bir neçə konsertində Lancashire County Cricket Club, yay mini-festivallarında o cümlədən Arctic Monkeys-in 2007 və 2013-cü illərdə Qlastonberidə çıxışlarında "505" və "Plastic Tramp" çıxışlarında qonaq olub.

Debüt albomunu təşkil edəcək mahnıların ilkin qeydi 2007-ci ilin avqust ayının sonunda Fransada baş tutdu və həmin ilin avqust və dekabr ayları arasında əlavə material əlavə edildi. Dekabr ayında Ouen Pallett 22 nəfərlik London Metropolitan Orkestri ilə albom üçün simlər, mis və zərb alətlərinin aranjemanına təyin edildi. Albomun hazırlanması zamanı Törner və Keyn layihənin hekayəsini çəkmək üçün, sənədli film çəkiliş qrupu Lyuk Seomore və Cozef Bull-u işə götürdülər.

 The Age of the Understatement (2007–2008) 
20 fevral 2008-ci ildə Mayls Keyn və Aleks Törner The Last Shadow Puppets kimi tanınacaqlarını və albomlarının The Age of the Understatement adlanacağını və 21 aprel 2008-ci ildə buraxılacağını bildirdilər. Qrup ilk şousunu Bruklində etdi. Onların Birləşmiş Krallıqdakı ilk şousu 5 apreldə Londonun Camden şəhərindəki Lock Taverndə qurulmuş qısa iki mahnı idi. Onlar Remi Nikola dəstək olmaq üçün "Meeting Place" və "Standing Next to Me" mahnılarını ifa ediblər. Həmin gün Nikolun ad günü idi və o dağınıq skleroz xəstəliyi olanlara yardım üçün pul yığırdı.
Albom birbaşa Birləşmiş Krallığın Albomlar Qrafikində bir nömrəyə yüksəldi. İlk sinql olan The Age of the Understatement, Keyn və Törnerin yazdığı "Two Hearts In Two Weeks" Billi Furinin "Wondrous Place" Devid Bouinin "In the Heat of the Morning" mahnılarının kover ifasından ibarət b-tərəf idi.

Albom buraxıldıqdan sonra qrup, 28 iyun 2008-ci ildə Qlastonberi festivalında The Age of the Understatement nümayişində Arctic Monkeys qrupunun təbilçisi Mett Helders və Cek Uayt eyni səhnədə "Wondrous Place" mahnısını ifa etdi. İki gün sonra onlar həmin il avqustun 19-da başlayacaq dünya turunu elan etdilər. 4 iyul 2008-ci ildə onlar BBC Radio 1-də Co Duriyə ad günü hədiyyəsi olaraq "Standing Next To Me" mahnısını ifa etdilər. Onlar həmçinin Rihannanın "SOS" mahnısına kover ifa ediblər.

Onların ikinci sinqlı olan "Standing Next to Me" 7 iyul 2008-ci ildəburaxıldı. Elə həmin ay albom 2008-ci il Merkuri Musiqi Mükafatına namizəd oldu, lakin Elbowun The Seldom Seen Kid mahnısına məğlub oldu.

Avqustda qrup və 16 nəfərlik orkestr 2008-ci ildə Reading və Lids Festivallarında iştirak etməzdən əvvəl Portsmouth Guildhall və New Theatre Oxford-da ilk qastrol şoularında çıxış etdilər.

2009–2015: İlk fasilə

25 fevral 2009-cu ildə Riçard Ayoadinin rejissorluq etdiyi My Mistakes Were Made For You klipi Shockwaves NME Mükafatlarında Ən Yaxşı Mahnı Klipi mükafatına layiq görüldü.

2010-cu ilin martında Absolute Radio ilə müsahibəsində Aleks Törner yeni material üçün planların olmadığını söylədi, lakin Keyn 2010-cu ilin oktyabrında solo layihəsini bitirdikdən sonra yenidən bir araya gələcəklərini dedi. Həmin yay qrup Los-Ancelesdəki Club Nokia-da Brayan O'Konnorun xeyriyyə konserti üçün akustik dəst ifa etdi. Bu, qrupun 2008-ci ildən bəri ilk canlı performansını idi. Bir il sonra Törner ikinci albom hazırlamağa həvəsi olduğunu təsdiqlədi.

3 fevral 2012-ci ildə Mayls Keyn Paris Olympia konsertində Arctic Monkeys-i dəstəklədi. Şounun sonunda Törner ilə bərabər "Standing Next to Me" mahnısını ifa etdi. Bir il sonra Meksikadakı konsertdə Arctic Monkeys-ə qoşularaq "505"i ifa etdi.

 Everything You've Come to Expect (2015–2016) 
2015-ci ildə Törner, Keynin üçüncü solo albomunun yazılmasında iştirak etdi. Həmin seanslar zamanı, "Aviation" kimi bilinən mahnı, yeni albomun toxumu oldu, çünki bu, qrupu bir araya gətirmək istəyinə səbəb oldu. 2015-ci ilin yayında Törner, Keyn, Ford və yeni üzv Zak Daues Kaliforniyanın Malibu şəhərindəki Shangri La Studios-da ikinci albomlarını qeydə almağa başladılar.

19 oktyabr 2015-ci ildə The Age of the Understatement albomunda simli aranjemanlara töhfə verən Ouen Pallett Twitter-də ikinci albom üzərində işlədiyini təsdiqlədi. 17 noyabr 2015-ci ildə Çilinin Rock & Pop saytına verdiyi müsahibədə prodüser Ceyms Ford ikinci albom üzərində işlərin tamamlandığını və rekordun 2016-cı ilin yazında nə vaxtsa buraxılacağını etiraf etdi.

3 dekabr 2015-ci ildə qrupun rəsmi Facebook və YouTube səhifələri albom üçün tizer treyleri yayımladı, bununla albomun 2016-cı ilin yazında nə vaxtsa buraxılacağını təsdiqlədilər. Törnerin keçmiş sevgilisi Teylor Beqli və Mini Mansions qrupunun üzvü Zak Daues videoda kiçik kameolar etdi. Albomun ikinci tizer treyleri 28 dekabr 2015-ci ildə yayımlandı. Videoda Keyn güləşçi Rik Fleyri təqlid etməsi ilə birlikdə, studiyadakı videolar və müxtəlif kino kadrları nümayiş etdirildi.

10 yanvar 2016-cı ildə qrup 2008-ci ildən bəri ilk sinqlını buraxdı. "Bad Habits" mahnısı ilk iki tizer treyleri ilə eyni üslubda çəkilmiş musiqi videosu ilə müşayiət olundu. 21 yanvar 2016-cı ildə, ikinci albom "Everything You've Come to Expect"-in 1 apreldə buraxılacağını və yeni üzv Zak Dauesin əlavə oluncağı elan edildi. Bir neçə gün sonra onlar 2016-cı il tur tarixlərini açıqladılar.

10 mart 2016-cı ildə "Everything You've Come to Expect" mahnısının klipi yayımlandı, həmin klipin 9 versiyası mövcuddur, klipdə Törner və Keynin sahildə boyunlarına qədər basdırılarkən bir qadın onların ətrafında rəqs etməsi təsvir edilir. Bir həftə sonra "Aviation" treki 3-cü sinql olaraq buraxıldı. Videoda Everything You've Expect klipinin əvvəlində baş verən hadisələr əks olunurdu.

Qrup qastrol səfərində olarkən albomu Le Grand Journal, Late Night with Seth Meyers, The Late Late Show with James Corden və Later…with Jools Holland kimi televiziya proqramlarında nümayiş etdirdilər. 2016-cı ilin iyun ayında qrup Qlastonberidə piramida səhnəsində çıxış etdi. Çıxış zamanı onlar Devid Bounin xatirəsinə "Moonage Daydream" mahnısnın kover ifasını ediblər. İyulda Londondakı Alexandra sarayında The Smiths qrupunun üzvü Conni Marr "Last Night I Dreamed That Somebody Loved Me" mahnısının kover ifası üçün onlara qoşuldu. 2016-cı il turunu 26 Avqustda Fransanın Paris şəhərində Rock en Seine festivalında çıxış edərək başa vurdular.

Dekabrın 2-də dörd kover ehtiva edən The Dream Synopsis minialbomu buraxıldı. Tottally Wired istisna olmaqla hər bir trekin video klipi yayımlandı.

 2017–bu gün: İkinci fasilə 
Son rəsmi buraxılışından iki il sonra Törner, qrupun əsas mahnısı olan "Standing Next To Me" mahnısının ifası üçün Parisdəki La Cigale şousunda Mayls Keynə qatıldı. 2021-ci ilin sentyabrında Clash Magazine ilə müsahibə zamanı Keyn dedi ki, yeni bir layihə "təxminən dörd ildən sonra ola bilər". Bir il sonra 10 fevral 2022-ci ildə NME jurnalına olan müsahibədə "Yaxın gələcəkdə bir şey etməyi planlaşdırmırıq amma üçləmə etməmək ayıb olar" dedi.

 Üslub 
Təsirlər
The Last Shadow Puppets-in musiqi üslubu əsasən barokko popu, orkestr popu və psixodelik pop kimi təsvir edilmişdir. Törner və Keyn Skot Uoker və Devid Bouni əsas təsirlər kimi göstəriblər. Qrup üçün ilham verən digər sənətçilər arasında Ennio Morrikone, Serj Gensbur, David Axelrod, Li Hezlvud, Jak Brel, Ayzek Heyz və The Style Council, The Electric Prunes, Sparks, Depeche Mode və The Fall kimi qruplar var.

 Səhnə şəxsiyyəti və münasibət 
Qrupun geyimləri adətən Keyn və Rey Braun tərəfindən hazırlanır. Törner onların ilk albomundan ikinci albomuna görünüşlərinin dəyişməsini şərh edərək dedi: "Biz The Beatles-dan Forsaja keçid etdik."

Keyn və Törnerin dostluğu tez-tez müzakirə mövzusu olur və onların yaxınlığı mediada "bromance" kimi qələmə verilir. Pərəstişkarlar onların bu münasibətinə "Milex" adını veriblər.

 Diskoqrafiya 
 The Age of the Understatement (2008)
 Everything You've Come to Expect (2016)

 Qrup üzvləri 
 Aleks Törner – vokal, gitara, bas-gitara, zərb aləti, klaviatura (2007–cari)
 Mayls Keyn – vokal, gitara, bas-gitara, saksofon (2007–cari)
 Ceyms Ford – təbil, zərb aləti, klaviatura (2007–cari)
 Zak Daues – bas-gitara, gitara, klaviatura (2015–cari)

Canlı performans
 Alex MacNaghten – bas-gitara (2008)
 Stephen Fretwell – bas-gitara (2008)
 John Ashton – klaviatura, gitara, zərb aləti, bek-vokal (2008)
 Loren Humphrey – təbil, zərb aləti (2016)
 Tyler Parkford – klaviatura, bek-vokal (2016)

Əlavə üzvlər
 Caroline Buckman – skripka (2016)
 Claudia Chopek – skripka (2016)
 Jennifer Takamatsu – skripka (2016)
 Mikala Schmitz – violonçel (2016)

 İstinadlar 

Kateqoriya:2007-ci ildə yaranan musiqi qrupları
Kateqoriya:NME Awards laureatları